钦定古今图书集成/明伦汇编/官常典/第738卷 > 熊尚初 史孟常 杨仕弘
## 钦定古今图书集成/明伦汇编/官常典/第738卷 > 熊尚初 史孟常 杨仕弘

按《明外史》本传：“尚初，南昌人。初为吏，以才擢都察院
知事，进经历。正统中，用都御史陈鉴荐，迁泉州知府。
盗起，上官檄尚初监军，不旬日，降贼数百。已而贼拥
众逼城下，守将不敢御。尚初愤，提民兵数百，与晋江
主簿史孟常、阴阳训术杨仕弘分统之，拒贼于古陵
坡。兵败，尚初被执，与孟常、仕弘皆遇害。郡人哀之，为”
配享忠臣庙。